**Nitrianska župa II. 1923 – 1928**

**Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **obsah** | **Názov kódu v SJ** |
| 3.1.1. | Reference kode | SK\_1550\_7269 | Referenčný kód |
| 3.1.2. | Title | Nitrianska župa II. | Názov jednotky opisu |
| 3.1.3. | Date(s) | 1923 – 1928 | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 86,5 bm (640 archívnych škatúľ, 87 úradných kníh, 163 pomocných kníh a registratúrnych pomôcok) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Župný úrad v Nitre | Názov pôvodcu |
| 3.2.2. | Administrative history | Po vzniku Československej republiky a zániku monarchie naďalej pretrvávalo na Slovensku staré, hoci čiastočne upravené uhorské župné zriadenie. Zákonom č. 126/1920 Zb. z. a n. z 29. februára 1920 o zriadení župných a okresných úradov v Československej republike bolo vytvorených 21 žúp (veľžúp). Z toho župy XV. – XX. boli na Slovensku. Na Slovensku zákon vstúpil do platnosti 1. januára 1923 nariadením vlády č. 310/1922 z 26. októbra 1922. Novú Nitriansku župu (župa XVI.) so sídlom v Nitre tvorila dovtedajšia Nitrianska župa bez okresov pripojených k Bratislavskej župe, z bývalej Trenčianskej župy bol pripojený okres Bánovský, zo župy Tekovskej okres Oslanský, Zlatomoravecký a Vrábeľský, zo župy Komárňanskej okres Udvardský (dnes Dvory nad Žitavou), z Ostrihomskej župy okres Parkánsky (dnes Štúrovo). Celá župa bola rozdelená do 9 okresov – Bánovce nad Bebravou, Nitra, Nové Zámky, Hurbanovo, Štúrovo, Prievidza, Topoľčany, Vráble a Zlaté Moravce. Všetky okresy sa ďalej delili na notariáty, ktorých bolo 135 a zahŕňali dovedna 449 obcí.Hospodársky, politický a kultúrny život v župe riadil a kontroloval Župný úrad v Nitre. Na jeho čele stál župan, podliehajúci prostredníctvom ministra s plnou mocou pre správu Slovenska ministrovi vnútra, ktorý ho aj menoval. Právomoc župného úradu bola pri reorganizácii značne rozšírená o kompetencie zrušených samostatných rezortných úradov. Vládnym nariadením č. 368/1922 Zb. z. a n. o úprave župnej účtovnej služby na Slovensku zo 14. decembra 1922 prešla účtovná služba finančných riaditeľstiev (okrem sirotskej účtovnej služby) na župné, resp. okresné úrady. Vládnym nariadením č. 383/1922 Zb. z. a n. zo dňa 22. decembra 1922, ktorým sa zrušujú niektoré štátne odborné úrady na Slovensku a ich pôsobnosť sa prenáša na župné a okresné úrady, získali župné úrady na Slovensku ešte širšie kompetencie. Na základe uvedeného vládneho nariadenia bola na župné úrady prenesená pôsobnosť štátnych stavebných úradov, štátnych riečnych stavebných úradov, štátnych okresných komisariátov parných kotlov, štátnych lesných inšpektorátov, štátnych lesných úradov, štátnych hospodárskych inšpektorátov, štátnych župných zverolekárov a štátnych kultúrno-inžinierskych úradov.Samosprávnym orgánom župy bolo v zmysle zmieneného zákona č. 126/1920 Zb. z. a n. (§ 11 – § 29) 35-členné volené župné zastupiteľstvo, ktorého členovia boli volení na dobu 6 rokov. V prípade, že mala župa viac ako 700 000 obyvateľov, mal byť na každých 20 000 obyvateľov zvolený ďalší člen zastupiteľstva. V zvláštnych prípadoch mohla vláda menovať na určité volebné obdobie ďalších členov, ktorých počet však nesmel prevyšovať 1/3 volených členov. Zo svojho stredu si volilo stály župný výbor s 8 členmi a 8 náhradníkmi. Jeho hlavnou úlohou bola správa župného majetku a dohliadanie na činnosť komisií okresných výborov a obcí. Na čele župného zastupiteľstva a župného výboru stál župan, resp. ním poverená osoba. Pre správu a dozor nad jednotlivými župnými ústavmi a podnikmi, ako aj pre obstarávanie jednotlivých župných agend, župné zastupiteľstvo mohlo ustanoviť zvláštne výbory – župné komisie. Najdôležitejšou bola finančná komisia, ktorá kontrolovala celé hospodárenie župy. Polovicu jej členov menovalo župné zastupiteľstvo, druhú polovicu ministerstvo vnútra. Kompetencie župných samosprávnych orgánov spadali do oblasti správnej, správneho súdnictva a normotvornej, najmä však boli poradným orgánom župana – svojho predsedu – prostredníctvom ktorého vystupovali i navonok. Rokovací poriadok samosprávnych orgánov – župného zastupiteľstva a župného výboru podrobne upravilo vládne nariadenie č. 26/1924 Zb. z. a n. z 31. januára 1924. Používanie štátneho jazyka, prípadne jazykov národnostných menšín pri rokovaniach samosprávnych orgánov upravilo vládne nariadenie č. 27/1924 Zb. z. a n. z 31. januára 1924.Kompetenciám a celkovému zameraniu župného úradu zodpovedalo i jeho organizačné zloženie. Skladal sa z prezídia, kvalifikačnej a disciplinárnej komisie, z troch právnych a siedmich odborných administratívnych oddelení, z učtárne, archívu, redakcie Župných úradných novín a z pomocných úradov – podateľne, expedície a spisovne. Tieto organizačné jednotky Župného úradu v Nitre produkovali písomnosti prezidiálnej, administratívnej a čiastkových agend.V tejto podobe pôsobil Župný úrad v Nitre až do jeho zániku a zavedenia krajinského zriadenia. Stalo sa tak zákonom č. 125/1927 Zb. z. a n. o organizácii politickej správy z 14. júla 1927, ktorý nadobudol účinnosť od 1. júla 1928. | Dejiny správy pôvodcu |
| 3.2.3. | Archival history | Registratúra pôvodcu sa členila na viaceré skupiny, ktoré kopírovali organizačnú štruktúru – prezidiálna agenda, administratívna agenda a agenda čiastková. Administratívna agenda sa vybavovala v politickom, policajnom a sociálnom, hospodársko-priemyselnom, učtárenskom, zdravotníckom, veterinárnom, technickom, poľnohospodárskom, lesnom a pôdohospodársko-technickom oddelení. S pracovnou náplňou niektorých administratívnych oddelení korešpondovali pomocné samostatné čiastkové agendy – priestupková, agenda župného hlavného lekára a technického oddelenia. Poľnohospodárske oddelenie malo vlastnú expozitúru v Zlatých Moravciach. Lesné oddelenie si z titulu prevzatia kompetencie bývalého Štátneho lesného úradu v Nitre a Štátneho lesného inšpektorátu v Nitre viedlo tiež vlastnú agendu. Samostatne si evidovali spisy i redakcia Župných úradných novín, župný archivár a župná učtáreň. Oddelenú samosprávnu agendu, ktorú viedli župní štátni úradníci, mali i župné zastupiteľstvo a župný výbor so svojimi komisiami.Písomnosti prezídia boli členené do tematických skupín a podskupín podľa druhu agendy. V rámci nich sa ukladali chronologicko-numericky. Rovnaký systém bol používaný aj v rámci administratívnej agendy a ďalších čiastkových druhoch agend. Ani v jednom z uvedených oddelení však systém ukladania písomností nebol dôsledne dodržiavaný. | Dejiny archívneho fondu |
| 3.2.4. | Immediate source of acquisition or transfer | Písomnosti Župného úradu v Nitre sa dostali do župného archívu, ktorý pôsobil ako samostatná inštitúcia aj po zrušení župy. V roku 1949 bol celý župný archív včlenený do novovytvoreného Archívu Nitrianskeho kraja, neskôr Krajského archívu v Nitre a Štátneho archívu v Bojniciach, kde boli vyčlenené a zaevidované pod prírastkovým číslom 12/2. Ďalšia časť písomností bola prevzatá v roku 1962 a zaevidovaná pod prírastkovým číslom 93. Napokon posledná časť bola prevzatá v roku 1993 a zaevidovaná pod prírastkovým číslom 673. | Spôsoby získavania archívnych prírastkov |
| 3.3.1. | Scope and contents | Archívny fond Nitrianskej župy II. tvoria písomnosti z rokov 1923 – 1928. Fyzický stav písomností je dobrý. Z diplomatického hľadiska fond tvorí 87 kusov úradných kníh, 163 kusov registratúrnych pomôcok a 640 kusov archívnych škatúľ spisového materiálu.Písomnosti fondu obsahujú širokú škálu bohatých informácií o hospodárskom, politickom i kultúrnom dianí bývalej Nitrianskej župy z rokov 1923 – 1928. Podľa kompetencií jednotlivých oddelení župného úradu možno písomnosti využiť pri štúdiu záležitostí štátnych hraníc, osobných záležitostí zamestnancov, sťažností proti úradom, záležitostí četníctva, národnostných, jazykových a policajných záležitostí, situačných správ a hlásení, hospodárskej a medzinárodnej situácie, župných a obecných volieb, kultúry, divadelníctva, zdravotníckej a veterinárnej situácií, poľnohospodárstva a lesníctva a mnohých iných. | Obsah a rozsah archívneho fondu |
| 3.3.2. | Appraisal, destruction and scheduling information | Materiál fondu usporiadali v rokoch 1962 – 1963 pracovníci nitrianskej pobočky Štátneho archívu v Bratislave Róbert Zemene, Anastázia Šarlušková a Viera Zemeneová. Počas týchto prác prešli písomnosti aj vnútorným vyraďovaním. | Vyraďovanie a hodnotenie  |
| 3.3.3. | Accruals | Prírastky možno očakávať po reinventarizácii archívneho fondu Nitrianska župa III. | Možné prírastky |
| 3.3.4. | System of arrangement | Vzhľadom na nedodržiavanie dôslednej manipulácie písomností u pôvodcu, ako aj absenciu niektorých registratúrnych pomôcok, sa pri spracúvaní archívneho fondu v roku 1962 – 1963 prikročilo k usporiadaniu jednotlivých agend do tematických skupín a podskupín odvodených z organizačnej štruktúry úradu, z funkcií a úloh jednotlivých jeho orgánov a z pracovnej náplne oddelení. Za základ novej usporadúvacej schémy bol vybratý najlepší z pôvodných ročných spisových plánov a rozvrhov práce župného úradu. Konečná manipulácia je nasledovná:A. Prezidiálna agenda1. PrezídiumI. Medzinárodná politikaa) zastúpenie ČSR v cudzine, medzištátny diplomatický stykb) zahraničné oficiálne záujmy v ČSR, cudzie štátne návštevy a misieII. Medzištátne konzulárne záležitostia) záležitosti cudzích štátnych občanov v ČSR, neoficiálne návšteva zahraničných osobnostíb) ochrana záujmov československých občanov v zahraničí, vysťahovalectvoIII. Personálne záležitosti zamestnancova) osobné spisy zamestnancov župného úradu a jemu priamo podriadených samostatných inštitúciíb) osobné spisy zamestnancov okresných úradovc) personálne a kvalifikačné výkazy a sumáreIV. Administratívne a organizačné záležitostia) záležitosti právnych oddelení župného úradu, súdnictva a školstvab) záležitosti odborných oddelení župného úraduc) záležitosti okresných, notárskych, mestských a obecných úradovd) organizácia bezpečnostných zložiekV. Vnútropolitické bezpečnostné záležitostia) stíhanie protištátnej a inej trestnej činnostib) sledovanie robotníckeho hnutia a KSČc) tlačový dozor a tlačové záležitostid) pozorovanie národnostného hnutiae) cirkevné a náboženské záležitostif) preverovanie politickej a štátnej spoľahlivostig) ochrana hraníc a štátnej zvrchovanosti, pasové záležitostih) evidencia cudzincovi) situačné správyVI. Vojenské a mobilizačné záležitostiVII. Župan a župný úrada) županské osobné a súkromné úradné záležitostib) vecné zásobovanie župného úradu a podriadených úradov a inštitúciíVIII. Spolkové záležitostia) činnosť odborových organizácií a spolkovb) činnosť kultúrno-vzdelávacích a hospodárskych spolkovc) činnosť náboženských a sociálnych spolkovd) činnosť športových, turistických a záujmových spolkovIX. Politické strany a zhromažďovaniea) Komunistická strana Československab) Československá sociálnodemokratická strana robotníckac) Slovenská ľudová stranad) Krajinská kresťansko-sociálna stranae) ostatné politické stranyf) kultúrno-politické a hospodárske zhromaždenia a slávnostiX. Spravodajská a protišpionážna službaa) pátranie po nemeckej, poľskej a sovietskej špionážib) potieranie maďarskej špionáže v ČSRXI. Župná knižnica, archív, múzeum a Úradné novinyXII. Spisové plány, rozpočty a výkazy úradov2. Disciplinárna komisiaB. Administratívna agenda1. AdministratívaI. Politické oddeleniea) medzištátne diplomatické záležitostib) voľby do samosprávnych orgánovc) sčítanie obyvateľstva a materiálnych majetkovd) vojenské a mobilizačné záležitostie) záležitosti župnej a okresnej samosprávyf) záležitosti obecnej samosprávyg) záležitosti matriky a štátnej príslušnostih) záležitosti základného školstvai) náboženské a cirkevné záležitostij) ochrana pamiatok a prírodyII. Policajné a sociálne oddeleniea) dozor nad sociálnymi, kultúrnymi a športovými spolkamib) tlačové záležitostic) dozor nad verejnými kultúrnymi a zábavnými podujatiamid) policajno-poriadkové a priestupkové záležitostie) pasové záležitosti, evidencia cudzincov, vysťahovalectvo a prisťahovalectvof) sociálna starostlivosť a dobročinnosťg) organizačné záležitosti četníctva, polície a protipožiarnej ochranyh) pomoc pri živelných pohromáchIII. Hospodárske oddeleniea) priemyselné a banské záležitostib) obchodné a živnostenské záležitostic) finančné, daňové a ciachové záležitostid) pracovnoprávne a sociálne záležitosti zamestnancov v priemysle, obchode a finančníctveIV. Učtárenské a finančné záležitosti župya) rozpočty a vyúčtovania úradovb) pokladničná službaV. Zdravotné oddeleniea) zdravotno-administratívne záležitostib) liečenie chorôbc) hygiena a zdravotno-sociálne záležitostiVI. Veterinárne oddeleniea) veterinárno-administratívne záležitostib) liečenie zvieracích chorôbc) veterinárno-hygienické záležitostiVII. Technické oddeleniea) stavba a údržba budovb) stavba a údržba ciest a mostovc) strojné a elektrotechnické záležitostid) dopravné a telekomunikačné záležitostiVIII. Poľnohospodárske oddeleniea) záležitosti pozemkovej držbyb) poľnohospodárska rastlinná výrobac) poľnohospodárska živočíšna výrobad) pracovno-právne a sociálne záležitosti zamestnancov v poľnohospodárstvee) poľnohospodárska osveta, propagácia a školstvoIX. Lesné oddeleniea) lesné administratívne záležitostib) pestovanie, ochrana a ťažba lesac) pestovanie, ochrana a lov zverid) lesnícke školstvo, spolky a propagáciaX. Vodohospodárske oddeleniea) vodoprávne záležitosti, úprava vodných pomerovb) studne, vodovody a kanalizáciac) vodné družstvá a spolky2. Lesné oddelenie župného úraduI. Organizačné a osobné záležitostiII. Pestovanie a ťažba lesovIII. Ochrana a lov zveriF. Súkromné poruby lesaC. Učtárenská agendaD. Samosprávna agenda1. Župný výbor2. Župné zastupiteľstvoJednu inventárnu jednotkou tvorí jedna kniha, resp. spisy jednej podskupiny za obdobie jedného ročníka. | Spôsob usporiadania |
| 3.4.1. | Conditions governing acces | Prístupný v zmysle zákona č. 395/2002 Z. z. o archívoch a registratúrach v znení neskorších predpisov a zákona č. 18/2018 Z. z. o ochrane osobných údajov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský, český | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený | Fyzický stav a technické požiadavky |
| 3.4.5. | Finding aids | Štátny archív v Bratislave, pobočka v Nitre, Róbert Zemene: Župa Nitrianska II. 1923 – 1928. Inventár, Bratislava 1964, 232 s., evidenčné číslo 547.Štátny archív v Bojniciach, Bohuš Kostický, Filip Holka: Zoznam prameňov k dejinám robotníckeho hnutia a KSČ z fondu Nitrianska župa II. (1923 – 1928), prezídium. Katalóg, Bojnice 1958, 250 s., evidenčné číslo 355.Štátny oblastný archív v Nitre, Z. Tóthová, M. Kováčová: Župa nitrianska II., administratívne písomnosti 1923 – 1928, Katalóg prameňov k dejinám robotníckeho hnutia a KSČ. Katalóg, Šaľa – Nitra 1979, 51 s., evidenčné číslo 1492.Štátny oblastný archív v Nitre, M. Zemene: Pramene k dejinám robotníckeho hnutia a KSČ Nitrianskeho okresu z rokov 1917 – 1945 vo fondoch Štátneho oblastného archívu v Nitre. Súhrnný tematický katalóg, Nitra – Ivanka 1978, 249 s., evidenčné číslo 1341. | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Ivanka pri Nitre, Novozámocká 273, 951 12 | Existencia a umiestnenie originálov |
| 3.5.2. | Existence and location of copies | Nie sú známe. | Existencia a umiestnenie kópií |
| 3.5.3. | Related units of description | Minister Československej republiky s plnou mocou pre správu Slovenska 1918 – 1927Okresný úrad v Nitre 1923 – 1945Okresný úrad v Zlatých Moravciach 1923 – 1945Okresný úrad v Bánovciach nad Bebravou I. 1923 – 1945Okresný úrad v Nových Zámkoch 1923 – 1938Okresný úrad v Starej Ďale (Hurbanove) 1923 – 1938Okresný úrad v Štúrove 1923 – 1938Okresný úrad v Prievidzi I. 1923 – 1945Okresný úrad v Topoľčanoch I. 1923 – 1945Okresný úrad vo Vrábľoch 1923 – 1939 | Súvisiace jednotky opisu |
| 3.5.4. | Publikation note | Kostický, Bohuš – Watzka, Jozef a kol. (zost.). Štátny archív v Bratislave, pobočka v Nitre. Sprievodca po archívnych fondoch II. Bratislava: Slovenská archívna správa, 1963, s. 156 – 160. | Informácie o publikovaní |
| 3.6.1. | Note | Bez poznámok. | Poznámka |
| 3.7.1. | Archivist´s note | Mgr. Ladislav Holečka | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 15. 04. 2020 | Dátum vyhotovenia opisu |